**Juho Henrik Rautanen** (s. 25. toukokuuta 1997 Mäntsälä) on suomalainen jääkiekkopuolustaja, joka pelaa SM-liigajoukkue Tampereen Ilveksessä.

Ura
---

### Seuraura

Rautanen Mäntsälän Jää-Tiikerien kasvatti. Hän siirtyi 12-vuotiaana KJT:hen kaudeksi 2009–2010, jossa Rautasen pelipaikka vaihtui hyökkääjästä puolustajaksi. Kaudeksi 2011–2012 hän siirtyi Helsingin IFK:hon. Kaudella 2012–2013 Rautanen toimi seuran C-nuorten varakapteenina ja hän voitti kauden päätteeksi C-nuorten SM-pronssia. Kaudella 2013–2014 Rautanen kuului HIFK:n B-nuorten kapteenistoon. Kaudeksi 2015–2016 hän vaihtoi suuremman peliajan perässä HIFK:sta Jokereiden B-nuoriin.

Huhtikuussa 2016 Rautanen teki Jokereiden kanssa kaksivuotisen KHL-sopimuksen. Hän teki KHL-debyyttinsä 6. syyskuuta 2016 vieraissa Traktor Tšeljabinskiä vastaan. Rautaselle aukesi paikka Jokereiden KHL-kokoonpanosta Artūrs Kuldan loukkaantumisen ja Rasmus Rissasen pelikiellon myötä. Hänet merkittiin joukkueen seitsemänneksi puolustajaksi. Rautanen sai ottelussa jääaikaa 6.59 minuuttia. Hän sai myös syöttöpisteen Joey Hishonin tekemään maaliin. Rautanen pelasi kauden aikana KHL:ssä varsin pienessä roolissa 21 runkosarja- ja neljä playoff-ottelua tehden yhden syöttöpisteen. Kauden 2016–2017 kynnyksellä Jokerit lainasi hänet Mestis-joukkue Kiekko-Vantaaseen, jossa Rautanen vietti reilut puolet kaudestaan tehden 23 runkosarjaottelussa tehot 3+7=10 ja kuudessa playoff-ottelussa yhden syöttöpisteen. Koska Jokerit oli nimennyt hänet ns. nuorten pelaajien listalle, Rautanen palasi joukkueen KHL-kauden päätyttyä Kiekko-Vantaan vahvuuteen. Hän voitti kauden päätteeksi Mestis-hopeaa.

Toukokuussa 2017 Rautanen teki Jokereiden kanssa vuoden mittaisen ja kaksisuuntaisen jatkosopimuksen. Kaudella 2017–2018 hän pelasi edellisen kauden tapaan lähinnä Jokereiden ja Kiekko-Vantaan välillä. Rautanen sai Jokereissa tililleen 26 runkosarjaottelua tehden niissä kolme syöttöpistettä.

Kaudeksi 2018–2019 Rautanen siirtyi kolmivuotisella sopimuksella SM-liigajoukkue Tapparaan. Hänen roolinsa jäi kuitenkin melko pieneksi ja Rautanen pelasi alkukaudella myös lainalla Mestis-joukkue Lempäälän Kisassa sekä KooKoon SM-liigajoukkueessa, jonne Tappara vuokrasi hänet alustavasti kuuden ottelun ajaksi paikkaamaan loukkaantumisia marraskuussa 2018. Rautanen jatkoi KooKoossa ottelukohtaisella sopimuksella vielä myös joulukuussa. Hän teki pääsarjauransa ensimmäisen maalin 8. joulukuuta 2018 ylivoimalla Turun Palloseuraa vastaan. Rautasen tulokaskausi SM-liigassa toi lopulta yhteensä 26 runkosarjaottelussa tehot 1+2=3. Hänen kaikki tehopisteensä syntyivät KooKoo-lainan aikana. Rautanen ei saanut Tapparassa peliaikaa pudotuspeleissä. Hän voitti kuitenkin kauden päätteeksi SM-pronssia.

Huhtikuussa 2019 Rautanen purki yhteisymmärryksessä sopimuksensa Tapparan kanssa ja palasi kaudeksi 2019–2020 kaksivuotisella sopimuksella KooKoohon. Hänen ensimmäinen kokonainen SM-liigakautensa toi 48 runkosarjaottelussa tehot 2+2=4. Huhtikuussa 2021 Rautanen teki KooKoon kanssa kaksivuotisen jatkosopimuksen. Kaudella 2022–2023 hän onnistui kaksinkertaistamaan SM-liigan yhden kauden piste-ennätyksensä tehoilla 3+15=18. Huhtikuussa 2023 Rautanen teki KooKoon kanssa vuoden mittaisen jatkosopimuksen.

Kaudeksi 2023–2024 Rautanen nimettiin KooKoon varakapteeniksi. Kesken kauden, tammikuussa 2024 hän kuitenkin siirtyi Tampereen Ilvekseen vaihtokaupassa, jossa toiseen suuntaan KooKoohon siirtyi Joni Jurmo.

### Maajoukkueura

Rautanen pelasi alle 20-vuotiaiden MM-kilpailuissa vuonna 2017. Hän putosi viimeisten joukossa alle 18-vuotiaiden MM-joukkueesta vuoden 2015 turnaukseen. Yhteensä Rautanen on pelannut 24 nuorten ja 18 poikien maaottelua.

Pelityyli
---------

Rautanen on luonnehtinut olevansa pelityyliltään peruspuolustaja. Hän pitää itseään monipuolisena pelaajana, joka hoitaa ensisijaisesti puolustuspään, mutta pyrkii olemaan myös hyvä ja luova kiekollisestikin. Rautanen pitää vahvuutenaan kaksinkamppailuja kiekollisia pelaajia vastaan sekä luistelun, vaikkakin hän haluaa lisätä siihen nopeutta. Rautanen on maininnut kehityskohteikseen myös kiekollisen pelin ja pelirohkeuden. Hän pitää esikuvanaan Erik Karlssonia.

Muuta
-----

Rautanen valmistui ylioppilaaksi Mäkelänrinteen lukiosta keväällä 2017.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | HIFK | A-SM | 32 | 0 | 6 | 6 | 14 | 1 | 0 | 0 | 0 | 0 |
| 2015–2016 | Jokerit | A-SM | 45 | 1 | 11 | 12 | 61 | 2 | 1 | 0 | 1 | 0 |
| 2016–2017 | Jokerit | KHL | 21 | 0 | 1 | 1 | 0 | 4 | 0 | 0 | 0 | 0 | JMM | 6 | 0 | 0 | 0 | 0 |
|  | Kiekko-Vantaa | Mestis | 23 | 3 | 7 | 10 | 4 | 6 | 0 | 1 | 1 | 4 |
| 2017–2018 | Jokerit | A-SM | 2 | 0 | 0 | 0 | 0 | – | – | – | – | – |
|  | Jokerit | KHL | 26 | 0 | 3 | 3 | 6 | – | – | – | – | – |
|  | Kiekko-Vantaa | Mestis | 8 | 0 | 3 | 3 | 2 | – | – | – | – | – |
| 2018–2019 | Tappara | SM-liiga | 17 | 0 | 0 | 0 | 0 | – | – | – | – | – |
|  | LeKi | Mestis | 6 | 2 | 2 | 4 | 2 | – | – | – | – | – |
|  | KooKoo | SM-liiga | 9 | 1 | 2 | 3 | 2 | – | – | – | – | – |
| 2019–2020 | KooKoo | SM-liiga | 48 | 2 | 2 | 4 | 24 | – | – | – | – | – |
| 2020–2021 | KooKoo | SM-liiga | 52 | 1 | 8 | 9 | 14 | 2 | 0 | 0 | 0 | 0 |
| 2021–2022 | KooKoo | SM-liiga | 55 | 0 | 6 | 6 | 14 | 16 | 1 | 1 | 2 | 0 |
| 2022–2023 | KooKoo | SM-liiga | 58 | 3 | 15 | 18 | 14 | 7 | 1 | 1 | 2 | 2 |
| 2023–2024 | KooKoo **(A)** | SM-liiga | 33 | 1 | 2 | 3 | 4 | – | – | – | – | – |
|  | Ilves | SM-liiga | 19 | 1 | 3 | 4 | 12 | – | – | – | – | – |
| 6 kautta | yhteensä | SM-liiga | 291 | 9 | 38 | 47 | 84 | 25 | 2 | 2 | 4 | 2 |
| 2 kautta | yhteensä | KHL | 47 | 0 | 4 | 4 | 6 | 4 | 0 | 0 | 0 | 0 |
| 3 kautta | yhteensä | Mestis | 37 | 5 | 12 | 17 | 8 | 6 | 0 | 1 | 1 | 4 |

Lähteet
-------

* Juho Rautanen The Internet Hockey Databasessa (englanniksi)
* Juho Rautanen Eurohockey-sivustolla (englanniksi)
* Juho Rautanen *Elite Prospects*. Everysport Media Group AB.  (englanniksi)

### Viitteet

1. 1 2 3  Juho Rautanen,19, ponnisti Jokereihin – "Merkki siitä, että olen tehnyt asioita oikein" *helsinginuutiset.fi*.  14.6.2016. Etelä-Suomen Media Oy. Viitattu 11.9.2016.
2. 1 2  Ironman returns! *kookoo.fi*.  26.4.2019. KooKoo Hockey Oy. Viitattu 30.4.2019.
3. ↑  Urheilukoulun talvilajien saapumiserä III/17 valittu *maavoimat.fi*.  14.3.2017. Puolustusvoimat. Viitattu 28.7.2017.
4. 1 2 3 4 5 6 7  Juho Rautanen *Elite Prospects*. Everysport Media Group AB.  (englanniksi)
5. 1 2  Oikea jääkiekkoilija ei laiskottele kesälläkään *mantsalanuutiset.fi*.  20.5.2015. Etelä-Suomen Media Oy.  Arkistoitu 30.10.2016. Viitattu 29.10.2016.
6. ↑  Jokereiden ensi kauden runko koossa - jatkuvuus taattu *Jatkoaika.com*.  12.4.2016. Jatkoaika r.y. Viitattu 29.10.2016.
7. ↑  Jokeri-lupaukselle KHL-debyytti, kaksi työjuhtaa sivussa *yle.fi*.  6.9.2016. Yleisradio Oy. Viitattu 29.10.2016.
8. ↑  Протокол игры: Трактор - Йокерит *khl.ru*.  6.9.2016. КХЛ. Viitattu 29.10.2016. (venäjäksi)
9. ↑  Kokkonen, Juuso: Jokerien pelaaja-arviot 2016-17 – paljon epäonnistujia, vähän tasonsa ylittäneitä *Jatkoaika.com*.  13.3.2017. Jatkoaika r.y. Viitattu 18.4.2017.
10. ↑  Jokereilta nippu vahvistuksia Vantaalle *Jatkoaika.com*.  14.9.2016. Jatkoaika r.y. Viitattu 29.10.2016.
11. ↑  Arvonen päävalmentajaksi - Jokereista yhteistyöseura *kiekko-vantaa.fi*.  2.5.2017. Kiekko-Vantaa Hockey Oy. Viitattu 4.1.2024.
12. ↑  Tuukka Mäntylä palaa Tapparaan − Joukkueen puolustus täydentyy myös 20-vuotiaalla Jokerit-puolustajalla *Jatkoaika.com*.  7.5.2018. Jatkoaika r.y. Viitattu 14.5.2018.
13. ↑  Juho Rautanen vuokrapestille Kouvolaan *tappara.fi*.  15.11.2018. Tamhockey Oy. Viitattu 9.12.2018.
14. ↑  Touru, Ville: Tapparan KHL-hankinta harjoittelee ja pelaa eri SM-liigajoukkueissa – Jukka Rautakorpi: "Mitäs erikoista siinä on?" *is.fi*.  7.12.2018. Sanoma Media Finland Oy. Viitattu 9.12.2018.
15. ↑  Kookoo - TPS, 8.12.2018 *liiga.fi*.  8.12.2018. Jääkiekon SM-liiga Oy. Viitattu 9.12.2018.
16. ↑  Seppänen, Antti: Tässä ovat Liigan pronssimitalistit 2019 – Tapparalle seitsemäs peräkkäinen mitali *liiga.fi*.  19.4.2019. Jääkiekon SM-liiga Oy. Viitattu 30.4.2019.
17. ↑  Tapparasta lähtenyt Rautanen KooKoohon - "Monipuolinen ja särmä puolustaja" *Jatkoaika.com*.  26.4.2019. Jatkoaika r.y. Viitattu 30.4.2019.
18. ↑  KooKoossa jatkaa 11 pelaajaa – uusia jatkosopimuksia neljä *kookoo.fi*.  23.4.2021. KooKoo Hockey Oy. Viitattu 8.5.2021.
19. ↑  Juho Rautanen jatkaa jo viidennelle kokonaiselle KooKoo-kaudelleen *kookoo.fi*.  13.4.2023. KooKoo Hockey Oy. Viitattu 4.5.2023.
20. ↑  Otto Paajanen kantaa C-kirjainta alkavalla kaudella *kookoo.fi*.  17.8.2023. KooKoo Hockey Oy. Viitattu 19.8.2023.
21. ↑  Ilves ja KooKoo tekivät pelaajakaupan – Juho Rautanen Ilvekseen, Joni Jurmo KooKoohon *ilves.com*.  4.1.2024. Ilves-Hockey Oy. Viitattu 4.1.2024.
22. ↑  Pelaajat – R *tappara.fi*. Tamhockey Oy. Viitattu 30.4.2019.
23. ↑  Tavoitteena ammattilaisuus *mantsalanuutiset.fi*.  14.6.2016. Etelä-Suomen Media Oy.  Arkistoitu 29.10.2016. Viitattu 29.10.2016.
24. ↑  Mäkelänrinteen lukion ylioppilaat keväällä 2017 *hel.fi*.  19.5.2017. Helsingin kaupunki. Viitattu 23.2.2017.

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa